CELEX: 31992R0611
Language: el
Date: 1992-03-03 00:00:00
Title: Κανονισμός ( ΕΟΚ ) αριθ. 611/92 του Συμβουλίου της 3ης Μαρτίου 1992 για την τροποποίηση του κανονισμού ( ΕΟΚ ) αριθ. 206/91 του Συμβουλίου σχετικά με τον αποκλεισμό των γαλακτοκομικών προϊόντων από το καθεστώς ενεργητικής τελειοποίησης και από ορισμένες συνήθεις εργασίες

Avis juridique important

|

31992R0611

Κανονισμός ( ΕΟΚ ) αριθ. 611/92 του Συμβουλίου της 3ης Μαρτίου 1992 για την τροποποίηση του κανονισμού ( ΕΟΚ ) αριθ. 206/91 του Συμβουλίου σχετικά με τον αποκλεισμό των γαλακτοκομικών προϊόντων από το καθεστώς ενεργητικής τελειοποίησης και από ορισμένες συνήθεις εργασίες  

Επίσημη Εφημερίδα αριθ. L 067 της 12/03/1992 σ. 0001 - 0002

ΚΑΝΟΝΙΣΜΟΣ (ΕΟΚ) αριθ. 611/92 ΤΟΥ ΣΥΜΒΟΥΛΙΟΥ  της 3ης Μαρτίου 1992  για την τροποποίηση του κανονισμού (ΕΟΚ) αριθ. 206/91 του Συμβουλίου σχετικά με τον αποκλεισμό των γαλακτοκομικών προϊόντων από το καθεστώς ενεργητικής τελειοποίησης και από  ορισμένες συνήθεις εργασίεςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), και ιδίως το άρθρο 12 παράγραφος 2 το άρθρο 18 παράγραφος 1 και το άρθρο 19,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 206/91 (2) έχει προβλέψει εξαιρέσεις από τον αποκλεισμό των γαλακτοκομικών προϊόντων από το καθεστώς ενεργητικής τελειοποίησης, ιδίως για τον μη τροποποιημένο ορό γάλακτος-  ότι θα πρέπει να ικανοποιηθούν οι βραχυπρόθεσμες ανάγκες της βιομηχανίας τροφίμων της Κοινότητας σε ορισμένα αντισταθμιστικά προϊόντα που προκύπτουν από τη μεταποίηση του εισαχθέντος μη τροποποιημένου ορού γάλακτος υπό το καθεστώς της ενεργητικής  τελειοποίησης-  ότι μία περιορισμένη διεύρυνση των κωδικών ΣΟ που ορίζουν τα επιλέξιμα αντισταθμιστικά προϊόντα, προκειμένου να περιληφθούν σ' αυτούς και ορισμένοι τροποποιημένοι οροί γάλακτος, θα επιτρέψει να επεκταθεί η κλίμακα των συστατικών των οποίων έχει ανάγκη η  βιομηχανία τροφίμων της Κοινότητας για τις εξαγωγές της-  ότι είναι αναγκαίο να εξασφαλισθεί η κανονική και αδιάκοπη εφαρμογή του καθεστώτος της ενεργητικής τελειοποίησης που προβλέπεται από τον κανονισμό (ΕΟΚ) αριθ. 206/91 πριν από την 1η Ιανουαρίου 1992 και να αποφευχθεί οποιαδήποτε αβεβαιότητα όσον αφορά τη  συνέχιση των διευθετήσεων αυτών που προέρχονται από τεχνικές προσαρμογές ορισμένων κωδικών ΣΟ, που εμφαίνονται στο άρθρο 1 παράγραφος 2 του κανονισμού (ΕΟΚ) αριθ. 206/91, που εισήχθησαν από την ημερομηνία αυτή με τον κανονισμό (ΕΟΚ) αριθ. 252/92,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 206/91, η παράγραφος 2 αντικαθίσταται από το ακόλουθο κείμενο:  "2. Ωστόσο, η προσφυγή στο καθεστώς ενεργητικής τελειοποίησης δεν αποκλείεται για τον ορό γάλακτος σε σκόνη από τον οποίο έχουν αφαιρεθεί τα μεταλλικά άλατα, αλλά δεν έχει υποστεί άλλη τροποποίηση, που υπάγεται στον κωδικό ΣΟ ex 0404 10 02 (1) και για  το μη τροποποιημένο ορό γάλακτος που υπάγεται στον κωδικό ΣΟ ex 0404 10 48 (2), οι οποίοι χρησιμοποιούνται για την παρασκευή του ορού γάλακτος σε σκόνη που υπάγεται στους κωδικούς ΣΟ 040 10 02, 0404 10 04 (3), 0404 10 12 (4) και 0404 10 14 (5), των  προϊόντων που υπάγονται στους κωδικούς ΣΟ 1702 10, 1901 10 , 1901 90 90 και 2106 90 51 και της λακταλβουμίνης που υπάγεται στους κωδικούς ΣΟ 3502 90 51 και 3502 90 59.   (1) Κωδικός Taric 0404 10 11 11  (2) Κωδικός Taric 0404 10 91 11  (3) Κωδικός Taric 0404 10 11 14  (4) Κωδικός Taric 0404 10 11 21  (5) Κωδικός Taric 0404 10 11 24."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εντούτοις, εφαρμόζεται από την 1η Ιανουαρίου 1992 στα προϊόντα που καλύπτονται ήδη από τον κανονισμό (ΕΟΚ) αριθ. 206/91 πριν από την ημερομηνία αυτή. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 3 Μαρτίου 1992. Για το Συμβούλιο  Ο Πρόεδρος  Arlindo MARQUES CUNHA   (1) ΕΕ αριθ. L 148 της 28. 6. 1968, σ. 13. Κανονισμός που τροποποιήθηκε τελευταία από τον κανονισμό (ΕΟΚ) αριθ. 1630/91 (ΕΕ αριθ. L 150 της 15. 6. 1991, σ. 19). (2) ΕΕ αριθ. L 24 της 30. 1. 1991, σ. 1. Κανονισμός που τροποποιήθηκε τελευταία  από τον κανονισμό (ΕΟΚ) αριθ. 252/92 (ΕΕ αριθ. L 24 της 1. 2. 1992, σ. 89).